GiliGold/VAD_KnessetCorpus huggingface dataset:
יואב בן צור: להגדיר לו בדיוק את גבולות הגזרה מה מותר ומה אסור, אם האינטליגנציה האישית שלו לא יודעת את זה, צריך אולי להגדיר לו את זה.
יואב בן צור: אני מקווה שהם כן יודעים ואני מקווה שמהדברים האלה באמת ייצא תיקון ולא קלקול.
יואב קיש: בבקשה, חבר הכנסת אמיר אוחנה.
אמיר אוחנה: כחבר ועדת החוץ והביטחון אני רוצה להגיד שלי אין שום בעיה לחתום על כל מסמך.
אמיר אוחנה: אני חושב שזה נחוץ.
אמיר אוחנה: אנחנו דנים פה בגורלות, דנים פה בעתידה של מדינת ישראל, הדברים הכי סודיים שיש בה.
אמיר אוחנה: יותר מזה, לא רק לעבור פוליגרף נקודתי מתי שצריך אלא לעבור פוליגרף עתי, מעת לעת, כדי לוודא שדברים לא מודלפים החוצה.
אמיר אוחנה: אני לא רואה איך מישהו יכול להתנגד לזה.
אמיר אוחנה: חברי כנסת שמתנגדים לזה, בעיניי או שהם יודעים שיש להם מה להסתיר או שהם רוצים לשמור אופציה לעתיד.
אמיר אוחנה: זה חמור מאד.
אמיר אוחנה: הדיונים האלה, כדי שהם יוכלו להתנהל בשקיפות ובצורה רצינית, אנחנו צריכים לדאוג שהם יהיו סודיים ביותר בהגדרה.
אמיר אוחנה: לא העמקתי בנימוקים המשפטיים, אבל אני חושב שלפעמים, ככל שאתה מעמיק בנימוקים המשפטיים אתה מתרחק מהשכל הישר ומההיגיון.
אמיר אוחנה: לפעמים זה קורה לי גם כמשפטן וברור לכולם שכדי לשמור על הסודיות הרצינית ביותר בוועדות האלה, בוודאי בוועדות המשנה, אנחנו צריכים לאפשר גם את הדברים הללו.
אמיר אוחנה: ואם צריך להצביע, לצרף את ידי ל"בעד".
<איל ינון: היות ואני מאחל לחבר הכנסת אוחנה להיות פה הרבה שנים חבר כנסת, אני די בטוח שאם ניפגש בעוד זמן – אתה חבר כנסת חדש יחסית – אתה תשנה את עמדתך.
אמיר אוחנה: רע מאד.
<איל ינון: ולא תחשוב שבדיקת פוליגרף עתית, כמו שאתה אומר – אני שם בצד מקרה נקודתי.
<איל ינון: הלכת רחוק יותר ודיברת על בדיקות פוליגרף עתיות לחברי כנסת שחברים בוועדות.
אמיר אוחנה: כשנכנסתי לשרת בשירות הביטחון הכללי עברתי בדיקת פוליגרף לא נקודתית בגלל שקרה משהו.
<איל ינון: כן, הם עוברים את זה.
אמיר אוחנה: חבר ועדת החוץ והביטחון נחשף למידע פחות רגיש?
<איל ינון: לא, גם ליותר רגיש.
אמיר אוחנה: בוועדות המשנה כאן, בוודאי לא פחות.
<איל ינון: אבל מדובר באופי התפקיד.
יואב קיש: אני רוצה לסכם את הדיון.
יואב קיש: אנחנו לא נצביע היום אבל יש כמה דברים וכמה משימות שאני חושב שכדאי שנקדם ונעשה דיון נוסף בהמשך.
יואב קיש: ראשית, אני חושב שהמסר הוא לא רק לוועדת החוץ והביטחון.
יואב קיש: יש פה בכנסת לא מעט ועדות משנה או לחלופין, שנוגעות בחומרים סודיים ביותר.
יואב קיש: לגבי נושא הפוליגרף אנחנו צריכים לנהוג משנה זהירות.
יואב קיש: שמחתי לשמוע את גישתך ואני חושב שהיא מעידה באמת גם על יושרה וגם על אמונה פנימית מאד חזקה.
יואב קיש: אבל זה בא ומתנגש מול הנושא של נבחרי ציבור ויכולת הנבחרים להפעיל שיקול דעת מסוים.
יואב קיש: במקום הזה אני יכול להבין את ההסתייגות יש גם ליועץ המשפטי.
יואב קיש: אבל, ופה אני פונה אליך, קצין הכנסת, יוסי גריף, כאחראי על אבטחת מידע בכנסת, אני חושב שאתה צריך – תוך שבועיים, זה נראה לי זמן סביר – לעשות בדיקה גם מה קורה בפרלמנטים אחרים, בגדול להבין מה יש, וגם ספציפית איך לדעתך לקיים נוהל שתביא לוועדת הכנסת, שמצד אחד יכבד עדיין את מעמדם של חברי הכנסת ומצד שני בהחלט יבהיר את החשיבות והמשמעות של חברי כנסת בחשיפתם לחומר סודי ביותר.
יואב קיש: לעניין הזה הייתי מבקש גם התייחסות לנושא החכ"לים, כפי שהעלה פה לטקו, מנהל ועדת החוץ והביטחון.
יואב קיש: באמת אני חושב שהדעות ששמענו פה כן דיברו על זה שהנושא הזה, אמנם, התנהל עד היום די באחריות מצד חברי הכנסת וסך-הכול צריך לציין שאין מקרים רבים.
יואב קיש: אנחנו מנהלים דיון ראשון ולא זוכרים דיון אחר בעניין.
יואב קיש: המקרים האלה בודדים אבל אנחנו רוצים לעצור את זה לפני שזה יגיע לאיזשהו מצב של תופעה, שתפגע, מעבר לנזק המידי של אותו מסמך כזה או אחר, גם בפעולות הוועדות עצמן כמו שקורה, לצערי, במליאת ועדת החוץ והביטחון, שהפכה להיות מליאה חצי שקופה.
יואב קיש: אני מצפה שתוך שבועיים תגיש לי ואם תגיד שאתה צריך עוד שבוע, זה בסדר, אבל כן במושב הנוכחי, בכנס הנוכחי לקבל את ההתייחסות שלך למה ניתן ואיך נוכל לקדם את הדבר הזה.
יואב קיש: תודה רבה, אני נועל את הדיון.
יואב קיש: שלום לכולם.
יואב קיש: אנחנו נתחיל עם בקשת הממשלה להקדמת הדיון בהצעת חוק הפיקוח על שירותים פיננסיים (קופות גמל) (תיקון מס' 15), לפני קריאה שנייה ושלישית.
יואב קיש: נציג הממשלה, תציג את עצמך ותנמק.
<חגי בנימין: אני חגי בנימין, מנהל מחלקת קופות גמל באגף שוק ההון.
<חגי בנימין: אנחנו מעוניינים לקדם את התהליך משתי סיבות.
<חגי בנימין: קודם כול, אנחנו חושבים שקופת גמל להשקעה זה בשורה של ממש לציבור – לראשונה אנחנו מאפשרים לציבור להשקיע לפרק זמן קצר, לטווח זמן בינוני, בקופות הגמל.
<חגי בנימין: מעבר לכך, ההצעה אושרה פה אחד בוועדה ולכן אנחנו לא חושבים שיש מקום לעכב את התהליך.
יואב קיש: השאלה למה אי אפשר לחכות שבוע ולהביא את זה להצבעה ביום שני, שזה בעצם מה שעל הפרק, כי הרי אין פה התנגדות לחוק והוא מן הסתם יאושר.
יואב קיש: למה לחץ הזמנים?
<חגי בנימין: שתי סיבות.
<חגי בנימין: אחת, באמת יש כמיהה בציבור למוצר הזה.
<חגי בנימין: מעבר לזה, מדובר פה בהצעה שנפרסת על פני עמוד אחד לכל היותר ואני לא חושב שצריך שבוע כדי לעבור על הצעה כזו.
<חגי בנימין: היא התקבלה פה אחד בוועדה ולכן להבנתנו נכון לקדם אותה.
רועי פולקמן: הייתי בדיון על ההצעה והיא אכן עברה והיא חשובה וזו בשורה, אבל לא ברור לי למה זה משנה אם זה השבוע או שבוע הבא.
רועי פולקמן: זאת הצעה טובה, אבל אני לא יודע להגיד למה פער של שבוע הוא דרמטי.
רועי פולקמן: אבל אם אפשר, תמיד טוב לעשות דברים מוקדם ממאוחר.
יואב קיש: עוד מישהו?
יואב קיש: דיבר איתי אישית סגן השר איציק כהן ואמר שהשבוע הזה הוא חשוב.
יואב קיש: הוא אומר שאחרי החוק הזה צריך להוציא תקנות ולהיערך.
יואב קיש: אמרתי לו: אז תתחיל עם ההכנה של התקנות ועוד שבוע זה יבוא.
יואב קיש: אבל הוא אמר שלא ניתן לעבוד על תקנות לפני שהחקיקה הושלמה ולכן הנושא הזה מעכב אותם מהמשך פעילות של הוועדה.
יואב קיש: לכן אני ממליץ לאשר, אבל אני מבקש שתעביר גם לאיציק וגם למשרד בכללו שבאופן עקרוני אנחנו לא רוצים לאשר בקשות וצריך סיבה כדי שהדבר יגיע לאישור בקשה כזאת.
יואב קיש: מי בעד אישור בקשת הממשלה להקדמת הדיון?
יואב קיש: הצבעה בעד אישור הבקשה – פה אחד בקשת הממשלה להקדים את הדיון בהצעת חוק הפיקוח על השירותים הפיננסיים (קופות גמל) (תיקון מס' 15), התשע"ו-2016 בקריאה שנייה ושלישית אושרה.
יואב קיש: אנחנו עוברים לנושא הבא: רביזיה על החלטת ועדת הכנסת בדבר קביעת ועדה לדיון בהצעה לסדר היום בנושא "מצבם הקשה של חקלאי ישראל, הקפאת הליכים תלויים ועומדים נגד חקלאים בגין אי-תשלום היטלים למועצת הצמחים, של חברי הכנסת שרן השכל ואכרם חסון.
יואב קיש: נמצאים פה המציעים.
יואב קיש: לא הייתם בדיון הקודם?
יואב קיש: אז אנחנו ניתן למציעים לדבר.
יואב קיש: ההצעה הלכה לוועדת הכלכלה, בעוד המציעים מעוניינים שזה ילך לוועדת הרפורמות.
שרן השכל: אני אסביר בקצרה למה.
שרן השכל: הסיבה העיקרית היא שכרגע יש רפורמה שדנים בה ביחד עם משרד האוצר והחקלאות ועוד משרדים בנוגע לעתידה של מועצת הצמחים.
שרן השכל: בינתיים יש את החקלאים ויש ממש גבייה של חובות, כי הם לא שילמו את ההיטלים, ועומדים בפניהם עיקולים, צווי בית משפט והכול.
שרן השכל: ההצעה בעצם אומרת שאנחנו רוצים לעכב את ההליכים המשפטיים עד שהוועדה המיוחדת בראשות משרד האוצר והחקלאות תגיע למסקנות.
שרן השכל: בגלל שגם הצעת החוק של מה שהולך להיות מועצת הצמחים תגיע בסופו של דבר לוועדת הרפורמה - - -
יואב קיש: זה לא ברור.
יואב קיש: אגב, שמה של הוועדה הוא ארוך ואנחנו נקריא אותו פעם אחת לפרוטוקול: הוועדה המיוחדת לדיון בהצעת חוק הרשות הממשלתית להתחדשות עירונית; בהצעת חוק שירותים פיננסיים חוץ-מוסדיים; ובהצעת חוק התכנון והבנייה (הוראת שעה...
יואב קיש: הנקודה היא שהנושא הזה לא נמצא תחת הנושאים של הוועדה.
שרן השכל: אבל הנושא של המועצות אמור להידון בוועדה הזאת.
<ארבל אסטרחן: באיזו מסגרת הוא אמור לעבור לשם?
שרן השכל: זה מה שנאמר לי.
יואב קיש: אבל ברור שזה עוד לא הוסדר וזה יגיע - - -
רועי פולקמן: ועדת הכלכלה דנה כבר בנושאים האלה; בנושא החקלאות היו דיונים רבים מאוד בוועדת הכלכלה.
יואב קיש: בוא נשמע את היועצת המשפטית.
<ארבל אסטרחן: זה נושא מובהק של ועדת הכלכלה.
<ארבל אסטרחן: נכון שהוועדה בראשות חבר הכנסת אלי כהן לוקחת נושאים ששייכים לוועדות אחרות והם מועברים לדיון בה מכל מיני שיקולים, ולכן זה אפשרי.
<ארבל אסטרחן: אבל - - -
רועי פולקמן: לא ברורה לי מהות הבקשה וגם אלי לא דיבר איתי על זה.
רועי פולקמן: מדובר בעיקר ברפורמות שהן על סדר היום של משרד האוצר - - -
<ארבל אסטרחן: ובדרך כלל בנושאי חקיקה.
רועי פולקמן: דרך אגב, עד היום לא עברה לוועדה אפילו הצעה אחת לסדר, אז למה שזה לא יהיה בוועדת הכלכלה, שדנה בנושא החקלאות?
אכרם חסון: רועי, אין לנו בעיה עם ועדת הכלכלה או כל ועדה אחרת, אבל מאחר שבנושא החקלאים כל יום צץ משהו חדש וכל יום יש שינויים ויותר בעיות, אז אמרנו שהוועדה של הרפורמות היא הוועדה המתאימה.
יואב קיש: זה לא הגיוני, אכרם.
יואב קיש: אם אנחנו כבר עושים דיונים בוועדת הכלכלה - - -
שרן השכל: הנושא הזה ספציפית הוא נושא של גבייה של החובות, של הוצאות לפועל שעומדים בפני - - -
רועי פולקמן: זו מומחיות של ועדת הכלכלה.
שרן השכל: כל זה קשור ישירות לרפורמה שאמורה להתקיים בנושא של המועצות - - -
רועי פולקמן: שנדון בוועדת הכלכלה.
שרן השכל: המועצות עצמן, כרגע, בגלל שהן מפוזרות זה נדון בוועדת הכלכלה.
שרן השכל: אבל יש עכשיו ועדה שהתכנסה, עם משרד האוצר, משרד החקלאות, משרד הכלכלה ומשרדים נוספים, שדנה בעתיד שלהן, וזה עתיד לעבור לוועדת הרפורמות, כי זו רפורמה בפני עצמה.
יואב קיש: עם זה אני לא מסכים.
יואב קיש: המסקנה שזה יהיה בוועדת הרפורמות – זה משהו שעוד לא הוחלט, עוד לא הגיע לשולחן הכנסת, עוד לא עלה.
יואב קיש: אני אגיד לך איפה הבעיה.
יואב קיש: אחת, מעולם לוועדת הרפורמות לא הועברה הצעה לסדר - - -
שרן השכל: אבל זה לא אומר שאי אפשר להעביר.
יואב קיש: נכון, אבל אם הייתה לנו הצעה לסדר בנושאים הספציפיים שהוועדה מטפלת בהם, היה הגיוני לחשוב לצרף את ההצעה לסדר לשם.
יואב קיש: אבל ברגע שאת מדברת על נושא שכבר נדון בוועדת הכלכלה ואולי יש סיכוי שהוא לא יהיה בסוף בוועדת הכלכלה - - -
שרן השכל: הנושא הספציפי הזה לא נדון בוועדת הכלכלה.
שרן השכל: אמנם נדונים הנושאים של המועצות, אבל פה ספציפית אנחנו מדברים על הוצאות לפועל ועיקולים.
שרן השכל: זה הנושא.
שרן השכל: הנושא הוא לעכב את ההליכים האלה עד שהוועדה מגיעה למסקנות.
יואב קיש: אז תחכי עם ההצעה לדיון.
שרן השכל: אבל זה כמו להגיד להוצאה לפועל "תעצרו, אל תעקלו להם את הטרקטורים עד שנדון בזה".
יואב קיש: אבל אי אפשר להחליט שעכשיו יקראו לוועדה של אלי כהן, בנוסף לכל השמות שלה, גם "החוק למועצות הצמחים".
יואב קיש: אנחנו לא נקרא לה ככה עכשיו.
יואב קיש: אז להבנתי יש שתי אפשרויות: או שזה יישאר בוועדת הכלכלה או להשהות את הדיון בעניין.
<ארבל אסטרחן: אפשר לקבל את הרביזיה אבל לא להחליט עדיין.
שרן השכל: אבל אנחנו רוצים לדון בזה כמה שיותר מהר.
אכרם חסון: אפשר לתת לזה עדיפות בוועדת הכלכלה?
יואב קיש: בהחלט.
רועי פולקמן: כבר קרה כמה פעמים שוועדת הכנסת אמרה "הוועדה הרלוונטית לא דנה חודש", ואז מושכים את זה - - -
יואב קיש: הנה, הוא מנהל היום דיון בוועדת הכנסת בציר עוקף חוסאן בגלל שוועדת החוץ והביטחון לא דנה.
יואב קיש: בשביל להרגיע אתכם אני אעשה ככה: נשאיר את זה בוועדת הכלכלה, עם הבהרה ליושב-ראש ועדת הכלכלה - - -
<ארבל אסטרחן: עכשיו, בתיקון התקנון האחרון, קיצרו את התקופה - - -
יואב קיש: אבל אני לא רוצה שהם יפספסו את המושב - - -
<ארבל אסטרחן: - - - אפשר לפנות ליו"ר ועדת הכלכלה - - -
שרן השכל: יואב, יש כרגע מצב חירום – אנשים שמעקלים להם חשבונות בנק וטרקטורים שלא יכולים לעבוד.
<ארבל אסטרחן: אז למה שיו"ר ועדת הכלכלה יעכב את זה?
יואב קיש: אני מציע שנפנה את זה ליו"ר ועדת הכלכלה ונגיד שוועדת הכנסת מבקשת בכל לשון של בקשה שהוא ידון בזה בחודש הקרוב, ובמידה שהוא רואה שהלו"ז שלו צפוף מדי והוא לא מסוגל, אנחנו בהחלט ניקח את זה בחזרה - - -
<ארבל אסטרחן: פורמלית אי אפשר לקחת.
יואב קיש: בהסכמתו.
שרן השכל: אם אנחנו עושים את זה זה יהיה בלתי אפשרי, כי אתה לא יכול למשוך את זה ממנו אחר כך.
שרן השכל: מדובר ב-75 יום.
שרן השכל: אנחנו כבר דיברנו עם אלי והוא מוכן לקחת את זה ישר - - -
יואב קיש: אז בואי נשהה את הדיון.
יואב קיש: דיברת עם כבל?
שרן השכל: לא דיברתי עדיין.
יואב קיש: אז בואי נשהה את הדיון, בינתיים תדברי עם כבל ותשיגי ממנו התחייבות, תגידי לו שאנחנו מתלבטים מה לעשות פה, ויכול להיות שהוא יתחייב לך לתוך חודש.
יואב קיש: אז אנחנו משהים את הדיון ברביזיה, ואת תדברי עם כבל ותראי לכמה זמן הוא מוכן להתחייב, ואם לא, תערבי גם אותי ואנחנו נסגור את זה.
יואב קיש: מקובל?
יואב קיש: מקובל.
יואב קיש: על סדר היום: רביזיה על החלטת ועדת הכנסת מיום 31 במאי 2016 בדבר מינוי סגנים ליושב-ראש הכנסת.
יואב קיש: פנה אלי חבר הכנסת עודד פורר עם רביזיה על החלטת ועדת הכנסת מיום 31 במאי בעניין קביעת סגנים ליושב-ראש הכנסת.
יואב קיש: חבר הכנסת פורר, בבקשה.
עודד פורר: בהתאם להסכמות בינינו, אני מבקש לשנות - - -
יואב קיש: ההסכמות הקואליציוניות, לא ביני לבינך.
עודד פורר: כן, כן, בין הסיעות.
עודד פורר: בהתאם להחלטות ולהסכמות בין הסיעות, בהתאם למשא ומתן הקואליציוני, אני מבקש לבטל את החלטת ועדת הכנסת שהתקבלה ביום 31 במאי לגבי מינוי סגנים ליושב-ראש הכנסת, על מנת שיינתן סגן יושב-ראש כנסת לנציג הסיעה שלנו.
יואב קיש: אוקיי, הבנו את ההנמקה.
יואב קיש: אני לא רוצה להוסיף שום דבר ולכן נעבור להצבעה.
יואב קיש: מי בעד הרביזיה?
יואב קיש: בעד הרביזיה – 2
יואב קיש: נמנעים – אין
יואב קיש: פה אחד, הרביזיה התקבלה ולכן נתקן את ההחלטה הקודמת.
יואב קיש: אנחנו מעלים החלטה נוספת לדיון בנושא הכהונה, וההחלטה היא כזאת: בהתאם להחלטת הכנסת מיום 1 ביוני 2015 פקעה כהונתם של חברי הכנסת אורן חזן ונורית קורן כסגני יושב-ראש הכנסת ביום 1 ביוני 2016.
יואב קיש: ועדת הכנסת החליטה להמליץ לכנסת לבחור בחבר הכנסת חמד עמאר כסגן יושב-ראש הכנסת.
יואב קיש: כהונתו של חבר הכנסת חמד עמאר תסתיים – לעניין זה רציתי לשוחח גם איתך וגם עם ביטן אם יש הסכמה קואליציונית לגבי תאריך סיום הכהונה.
עודד פורר: אין תאריך סיום כהונה.
עודד פורר: לפי ההסכם הקואליציוני לסיעה שלנו יש סגן יושב-ראש כנסת.
עודד פורר: כשתסתיים כהונת הכנסת - - -
יואב קיש: הכהונה היא לכל התקופה.
יואב קיש: מכיוון שפה אנחנו הולכים למהלך לפיו כרגע המינוי הזה הוא על חשבון הליכוד, יכול להיות שנגביל אותו בזמן ואם לא תהיה בעיה, זה יחודש.
עודד פורר: אתם יכולים להגביל בין החברים שלכם ככל שתרצו, אבל ההסכמה בינינו – ההסכם הקואליציוני – שיש לנו סגן יושב-ראש כנסת.
יואב קיש: אם כך, אני אעשה הפסקה להתייעצות סיעתית עם יו"ר הקואליציה.
יואב קיש: אני אבדוק אם יש לו איזושהי דרישה בעניין.
יואב קיש: הישיבה הסיעתית הסתיימה באופן מפתיע מוקדם מן הצפוי ואנחנו חוזרים לדיון.
יואב קיש: אני מזכיר שהרביזיה התקבלה ועכשיו אנחנו מצביעים על ההמלצה.
יואב קיש: לפני כן נאפשר לחבר הכנסת ביטן זכות דיבור.
את ההודעה: ועדת הכנסת החליטה להמליץ לכנסת לבחור בחבר הכנסת חמד עמאר כסגן יושב-ראש הכנסת.
את ההודעה: אם אין פה שום הנחיה לסיום הכהונה, סיום הכהונה הוא יחד עם סיום הכנסת העשרים.
את ההודעה: אבקש את אישורה של הכנסת להמלצה זו.
את ההודעה: זכות הדיבור לחבר הכנסת דוד ביטן, בבקשה.
דבר כזה: תכננו לתת גם לישראל ביתנו וגם למרצ, כי הם היחידים שאין להם, אבל נקבל החלטה לכשיחזור ראש הממשלה.
דבר כזה: כרגע אנחנו מבקשים להשאיר את המצב כפי שהוא ולמנות רק נציג אחד מטעם הליכוד.
דבר כזה: אין פה - ראיתי בתקשורת - שום קשר לא לאורן חזן ולא לנאוה בוקר.
דבר כזה: אנחנו קודם כל מחויבים להסכם הקואליציוני בין הליכוד לבין ישראל ביתנו ולכן אנחנו נעשה את זה.
דבר כזה: את הבעיות הפנים-ליכודיות אנחנו נפתור בתוך הליכוד עד כמה שאפשר.
דבר כזה: לכן אני מקבל את הרביזיה הזאת, היא היתה על דעתי ואני מבקש לאשר את חמד עמאר כנציג הליכוד.
עודד פורר: נציג ישראל ביתנו.
דוד ביטן: לא, הוא נציג הליכוד.
דוד ביטן: לעניין זה הוא נציג הליכוד.
דוד ביטן: אם נרחיב, הוא יהפוך להיות נציג ישראל ביתנו.
דוד ביטן: זה לא משנה, העיקר שהוא יהיה, נכון?
דוד ביטן: הוא בא על מכסת הליכוד ולכן הוא נציג הליכוד כרגע.
דוד ביטן: וכן, לא נאוה בוקר תקבל הארכה ולא אורן חזן.
דוד ביטן: כרגע לליכוד לא יהיה נציג.
דוד ביטן: יש לנו עוד מקום אחד למלא, נדון בזה בשבוע הבא.
יואב קיש: זו החלטה פנימית של סיעת הליכוד שתתקבל בסיעת הליכוד.
יואב קיש: כרגע על הפרק המינוי של חבר הכנסת חמד עמאר כסגן יושב-ראש הכנסת על חשבון מכסת הליכוד, לפי ההודעה שהקראתי.
יואב קיש: בעד ההמלצה – 3
יואב קיש: אני נועל את הישיבה, תודה רבה.
יואב קיש: אני פותח את הדיון.
יואב קיש: אתחיל בזה שהתבקשתי אתמול במייל מחבר הכנסת אורן חזן – הודעה לא כל כך מסודרת, כי הוא ביקש רוויזיה על הביטול של המינוי שלו.
יואב קיש: הנה, בוא נקרא את הבקשה לרוויזיה.
יואב קיש: הוא מבקש רוויזיה על החלטת הישיבה מה-7 ביוני ב-15:00, בה הוחלט לבטל את המינוי שלי ושל חברת הכנסת נאוה בוקר לתפקיד סגן יושב-ראש הכנסת, ולמנות את חבר הכנסת חמד עמאר.
יואב קיש: לא דיברתי אתו בטלפון, אבל מכיוון שבאותה ישיבה היו שתי החלטות, אחת הייתה רוויזיה על המינוי שלו באמת ושל חברת הכנסת נאוה בוקר – רוויזיה שהתקבלה, אי-אפשר לעשות רוויזיה על רוויזיה, ולכן לא ניתן לערער על הדבר הזה, אלא אם תהיה החלטה חדשה בנושא.
יואב קיש: ולכן כל הסיפור של המינוי שלו ונאוה, אין פה עניין של רוויזיה, אנחנו לא דנים בה.
יואב קיש: למעשה, ההחלטה היחידה שהוא כן יכול היה, ולכן כינסתי את הישיבה, זה רוויזיה על מינוי חבר הכנסת חמד עמאר לתפקיד סגן יושב-ראש הכנסת.
יואב קיש: במקביל אורן חזן ביקש ממני, מכיוון שהוא לא בארץ, לקיים את הדיון ביום שני הבא.
יואב קיש: מכיוון שלדבר יש משמעויות לחבר הכנסת חמד עמאר ולסיעת ישראל ביתנו, פניתי גם טלפונית וגם בשאלה לידידי חבר הכנסת רוברט, וקיבלתי תשובה שאתם מבקשים שההצבעה על מינויו של חבר הכנסת עמאר תתקיים היום.
רוברט אילטוב: אני בשם כל סיעת ישראל ביתנו מבקש שההצבעה תתקיים היום, ולא לדחות יותר את ההצבעה הזאת.
יואב קיש: ולכן, מכיוון שבסופו של דבר ברור לי שיש זכות לכל חבר כנסת להגיש רוויזיה, אבל אי-אפשר להגיד: אני בחוץ-לארץ, תחכו שאני חוזר.
יואב קיש: נתתי לו גם את האפשרות להביא ח"כ אחר שייצג אותו מטעמו, אני לא רואה פה אף אחד אחר שמייצג אותו.
יואב קיש: ולכן, כמו שאני רואה, הסיטואציה היא שהוגשה רוויזיה, עותר הרוויזיה לא נמצא פה כי הוא בחוץ-לארץ, כי אנחנו יודעים שהוא בחוץ-לארץ, לא שלח חבר כנסת אחר מטעמו לייצג אותו.
יואב קיש: ולכן הרוויזיה – למעשה אני לא פותח את הישיבה, אין עותר לרוויזיה, ואני סוגר את העניין.
יואב קיש: אנחנו נעלה היום להצבעה.
רוברט אילטוב: פתחת את הישיבה ואתה סוגר אותה.
יואב קיש: פתחתי.
יואב קיש: אז אני סוגר אותה ללא הצבעה, מכיוון שאין עותר.
יואב קיש: ונקיים הצבעה היום על מינויו של חבר הכנסת חמד עמאר לתפקיד סגן יושב-ראש הכנסת במליאה היום.
רועי פולקמן: בוקר טוב לכולם.
רועי פולקמן: תודה למי שהגיע.
רועי פולקמן: אני מתנצל על העיכוב.
רועי פולקמן: אנחנו נתחיל בזמן, מי שעוד מצטרף, יצטרף.
רועי פולקמן: ימי שני הם ימים מאוד עמוסים פה בכנסת, אז אנחנו נהיה קצרים וענייניים.
רועי פולקמן: נעבור על מי הגיע מבחינת הרשויות הממשלתיות.
רועי פולקמן: נציג המועצה נמצא כאן, יאיר?
רועי פולקמן: יאיר, מזכיר המועצה מגיע?
רועי פולקמן: מגנזי פה?
רועי פולקמן: אהלן.
רועי פולקמן: בקצרה, כי קיימנו על זה כמה דיונים.
רועי פולקמן: לפני הדיון הזה אני אזכיר מה היה בוועדת הכנסת, שלא סתם זה נידון בוועדת הכנסת.
רועי פולקמן: בגלל שנעדרו חלק מנציגי המשרדים השונים, הייתה דרישה לקיים דיון בהרכב מלא של נציגי הממשלה.
רועי פולקמן: זו הייתה החלטה של ועדת הכנסת.
רועי פולקמן: אני אגיד, לפני הדיון הזה הגיעו אלי כמה פניות לחלק את הדיון בין המקרו למיקרו.
רועי פולקמן: ואני רוצה לומר לכם – אני לא אתעלם מהצורך בדיון המקרו על מדיניות מעבר פועלים בגזרת המרכז, או בגזרת צור הדסה.
רועי פולקמן: צריך לדבר על זה.
רועי פולקמן: אבל לפני הדיון העקרוני אם צריך שיהיה שם מחסום נושם, מעבר אפשרי, לא מעבר אפשרי, איך פותרים את הבעיה הזאת שתיכף אפשר יהיה לגעת בה.
רועי פולקמן: אני מודה שאני לא מצליח להבין איך הבעיה ברמה הטקטית לא נפתרת.
רועי פולקמן: ומה זה אומר לא נפתרת?
רועי פולקמן: אני אומר את זה גם מהזווית הביטחונית, וגם מהזווית שאנחנו מתאמצים כל כך לפתח יחידות דיור בכל רחבי הארץ.
רועי פולקמן: בונים שכונה חדשה ביישוב שאמור לגדול ולהכפיל את גודלו בשנים הקרובות, ואתה פשוט רואה גדר פרוצה לחלוטין ביישוב של 9,000 תושבים, עם מעבר יומיומי של עשרות ומאות שב"חים.
רועי פולקמן: ביום עשרות, בשבוע מאות.
רועי פולקמן: הדבר הזה הוא בלתי נסבל, הוא לא הגיוני, בטח לא בתקופה של מתיחות ביטחונית.
רועי פולקמן: באף תקופה זה לא הגיוני.
רועי פולקמן: מביתר הם שומעים על הדברים האלה, הם לא מבינים בכלל איך זה הגיוני.
רועי פולקמן: מדובר שם על מרחק של 500 מטר בקו אווירי.
רועי פולקמן: שם האזור מאובטח, יש גדר, יש מצלמות, יש פלוגה צה"לית שמאבטחת את היישוב.
רועי פולקמן: ו-500 מטר משם, עוברים את הקו הירוק, על הקו שני יישובים פרוצים לכל עבר.
רועי פולקמן: יש רבש"צ אחד ועוד ג'יפ אחד שזמן התגובה שלו – אני בחנתי אותו בזמן אמת.
רועי פולקמן: אחלה שוטרים, אחלה אנשים.
רועי פולקמן: עשיתי את הבדיקה הזאת בזמן אמת.
רועי פולקמן: הגעתי לשב"חים בעצמי והתקשרתי למשטרה.
רועי פולקמן: אמרתי להם תקשיבו, עכשיו עבר כאן שוהה בלתי חוקי מחברון.
רועי פולקמן: לקח רבע שעה על השעון עד שהגיע הג'יפ.
רועי פולקמן: זה לא הגיוני בעליל.
רועי פולקמן: אני מבין את הקשיים, כיוון שיש בעיות חמורות במועצה, ביכולת לטפל בעניין הזה.
רועי פולקמן: אבל דבר ראשון, אנחנו צריכים לפתור את הסוגיה.
רועי פולקמן: סוגיה אחת קריטית זה מרכיבי הביטחון.
רועי פולקמן: אני אומר משהו, זורקים אותנו בלך ושוב בין משרד הביטחון לבט"פ.
רועי פולקמן: תיכף נדבר על סוגית הכביש עצמו, אבל בנושא הגדר, זה היה אמור להיות במשרד הביטחון.
רועי פולקמן: אמרו מעולה, כל הסיפור הזה עבר לבט"פ.
רועי פולקמן: אני מבין שיושב אתנו כאן דני קריבו, נכון?
רועי פולקמן: תודה רבה שבאת, דני, אבל אתה תצטרך לעזור לנו לעשות סדר בדברים.
רועי פולקמן: לנו נאמר שסוגית תקציב אמצעי המיגון בגדר זה היום בבט"פ, ושהוכן דמ"צ מעודכן וברור על-ידי מג"ב, הם יתייחסו אליו תיכף.
רועי פולקמן: שוב פעם, חבר'ה, זה לא F35, זו גדר תלתלית, מצלמות ומוקד, על זה דובר.
רועי פולקמן: אז דבר אחד אני מבקש, תיכף נפתח את זה, להבין איפה אנחנו עומדים, ואיך פותרים את הבעיה הזאת, הנקודתית.
רועי פולקמן: זה לא דיון אסטרטגי על בעיית השב"חים, ולא על חומת ההפרדה בציר של גוש עציון, לא כל הדיונים האלה.
רועי פולקמן: הדבר השני הוא ציר עוקף חוסן.
רועי פולקמן: אלה שתי הנקודות האופרטיביות טקטיות.
רועי פולקמן: גלים מתגברים ונחלשים של אירועים בציר הזה.
רועי פולקמן: היה נציג הצבא בישיבה הקודמת.
רועי פולקמן: תודה, היית כאן, תזכיר לי את שמך.
<שלמה בן לולו: שלומי.
רועי פולקמן: נכון, לא אתה היית.
רועי פולקמן: מי היה?
<שלמה בן לולו: יוסי כהן.
רועי פולקמן: נכון, גם שוחחתי אתו אחר-כך.
רועי פולקמן: הוא דיבר על חוות הדעת שהוא מכין.
רועי פולקמן: היה מאוד מאוד קואופרטיבי.
רועי פולקמן: עלו שני דברים, וגם עליהם אבקש את התייחסותכם.
רועי פולקמן: אחד, על הפעילות המבצעית.
רועי פולקמן: כמובן שהוועדה הזאת איננה ועדה מסווגת, אתם לא תפרטו את כל הפעילויות, ואנחנו יודעים - - -
<אתי בן יוסף: הכול מוקלט ומשודר.
רועי פולקמן: כן, בוודאי, הוועדה מוקלטת, וכמובן שיש פה פרוטוקול, אז דברים מסווגים בוודאי לא לומר כאן.
רועי פולקמן: הוועדה איננה בסיווג ביטחוני.
רועי פולקמן: אבל בוודאי שאנחנו יודעים שנעשים – גם נאמרו לי, כמובן, לא לפרוטוקול – על הפעולות המבצעיות.
רועי פולקמן: אבל נאמר שמעבר לעניין המודיעיני המבצעי שנעשה, דיברנו גם על הצורך בפעילות נגלית, ברורה, כי יש תחושה – הרי ביטחון זה לא רק מציאות, אלא גם תחושה.
רועי פולקמן: ויש תחושה של חוסר ביטחון.
רועי פולקמן: כפי שזה נאמר כאן על-ידי התושבים, יצרנו מצב שבו כ-20,000 איש בגזרה הזאת משתדלים להדיר את רגליהם מהציר הזה.
רועי פולקמן: תנועת התחבורה לא נבנתה על זה שכל התושבים שצריכים לנסוע לירושלים ייסעו דרך ציר הסורק ועין כרם.
רועי פולקמן: הדבר הזה הוא בלתי סביר, בלתי הגיוני, וזה נובע מבעיית תחושת ביטחון חמורה בציר עוקף חוסן.
רועי פולקמן: אתם אנשי המקצוע, תגידו לנו מה חוות הדעת – האם נדרש שיפור אמצעי המיגון?
רועי פולקמן: יש שם גדרות שנבנו עוד באינתיפאדה הראשונה.
רועי פולקמן: האם נדרשים שם בטונדות?
רועי פולקמן: האם נדרשות שם גדרות אחרות, להאריך אותן?
רועי פולקמן: אבל כדי שתהיה תחושה שהמקום מוגן, זה לא רק תלוי אם במקרה נמצא שם סיור מבצעי באותו רגע, אם הוא לא נמצא, כן נמצא, וכולי.
רועי פולקמן: אנחנו נהיה מאוד ענייניים.
רועי פולקמן: קודם כל אני רוצה שנתייחס לצד האופרטיבי, שתי הנקודות האלה – אמצעי המיגון במבוא ביתר וצור הדסה, וסוגיית כביש עוקף חוסן עד צומת אל-חאדר.
רועי פולקמן: אלה שתי הנקודות האופרטיביות.
רועי פולקמן: אחר-כך נראה מה אנחנו עושים לגבי הדיון האסטרטגי – אם תרצו להתייחס לנושא המחסום שם, ואם צריך לפתוח אותו.
רועי פולקמן: אז אנחנו נעשה סיבוב מהיר, רק לחדד את הבעיה, ואז נגיע לנציגי המשטרה, הצבא והבט"פ כדי לקבל התייחסות, וכמובן, המועצה.
רועי פולקמן: בבקשה, חבר הכנסת אייכלר, אתה רוצה להתייחס לסוגיה, או שנפתח ואז תתייחס?
ישראל אייכלר: אני רוצה לשמוע קודם.
רועי פולקמן: אוקיי, אז אני אתן ליאיר לפתוח בכמה מילים על איך הוא רואה את הסוגיה, מה נעשה עד עכשיו.
רועי פולקמן: שתי דקות.
רועי פולקמן: יאיר, רק תציג את עצמך.
<יאיר אבהרם: שמי יאיר אברהם, אני מנהל מחלקת הביטחון של המועצה האזורית מטה יהודה.
<יאיר אבהרם: ברשותך, אני רוצה לחלק את ההתייחסות שלי לשני נושאים, שבסופו של דבר מתחברים.
<יאיר אבהרם: הסוגיה של היישוב צור הדסה, כמו שאמרת, עברה מאחריות משרד הביטחון, שהקים שם בתקופת אחריותו מרכיבים בהתאם לסל מרכיבי הביטחון שהוגדר על-ידו.
<יאיר אבהרם: בתקופה שהיישוב צור הדסה, יישוב שמסווג כיישוב תפר, היה תחת אחריות משרד הביטחון, משרד הביטחון הקים שם מתקציבו סל מרכיבי ביטחון בהתאם לאיום שהיה דאז.
<יאיר אבהרם: תפיסת האבטחה – ואני לא נכנס לתפיסת האבטחה של מדינת ישראל.
<יאיר אבהרם: אבל בסופו של דבר, כל מי שיושב פה מבין שיש שם קטע מאוד ארוך שהוא פרוץ לחלוטין.
<יאיר אבהרם: אני מרגיש שזה סוג של נשם כדי לאפשר יציאת לחץ.
<יאיר אבהרם: אני לא אומר את זה מתוך ידיעה, זו תחושה שלי.
<יאיר אבהרם: בסופו של דבר, כשמסתכלים על המרחב, אף אחד לא מסתכל על היישובים שנמצאים שם במרחב.
<יאיר אבהרם: זאת אומרת, יש שם מעבר פתוח, עם בקרה מינימלית, וכעובדה, אותם עוברים מגיעים ליישובים שנמצאים שם בסביבה.
<יאיר אבהרם: כל עוד לא נתייחס למעבר הזה, כל דבר שנעשה בצור הדסה לא יפתור את הבעיה באופן מלא.
<יאיר אבהרם: אנחנו מבינים שבסופו של דבר, התנועה תזרום למקום הכי קל שהיא תוכל לזרום אליו.
<יאיר אבהרם: לגבי סוגית היישוב בצור הדסה, אנחנו לא קיבלנו תשובה רשמית.
<יאיר אבהרם: פנינו לרמ"ח יישובים במטה מג"ב, זאת הכתובת שהפנו אותנו אליה.
<יאיר אבהרם: צרפנו את הדרישה המקצועית שנכתבה על-ידי מג"ב שאחראי על הגזרה.
<יאיר אבהרם: ביקשנו מימון לדבר הזה, וטרם נענינו בתשובה רשמית.
<יאיר אבהרם: משיחת טלפונית שעשיתי אתם אמרו לי שעדיין אין תשובה רשמית.
<יאיר אבהרם: בנוסף לזה, עשינו שם איזשהו סיור עם יועץ שמקובל על-ידי המשרד לבט"פ, שעובד אתם בתחומים כאלה ואחרים, ביחד עם מג"ב, ביחד עם נציגי היישוב, על מנת לתרגם את אותה דרישה מבצעית למעשים.
<יאיר אבהרם: זאת אומרת, מה צריך להיות שם, אילו מרכיבים, כדי לקבל אומדן עלויות כדי להיות מוכנים כאשר יימצא המקור התקציבי.
<יאיר אבהרם: האומדן שהוא נתן הוא כשני מיליון שקלים לכלל המרכיבים ביישוב.
רועי פולקמן: יאיר, תודה על הדברים.
רועי פולקמן: אנא מסור בכל זאת את מחאתי על זה שגם ממלא מקום ראש המועצה לא נמצא כאן, זה הדיון השני.